

LATVIJAS REPUBLIKA

**PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2020.gada 24.septembrī Nr.418

(protokols Nr.15, 32.p)

**Par** **Priekuļu novada pašvaldības izglītības iestāžu izmaksu apstiprināšanu pašvaldību savstarpējiem norēķiniem**

Priekuļu novada dome izskata jautājumu par Priekuļu novada pašvaldības izglītības iestāžu izmaksām pašvaldību savstarpējiem norēķiniem par periodu no 2020.gada 1.septembra līdz 31.decembrim.

Pamatojoties uz Ministru kabineta 2016.gada 28.jūnija noteikumu Nr.418 “Kārtība, kādā veicami pašvaldību savstarpējie norēķini par izglītības iestāžu sniegtajiem pakalpojumiem” 9., 10. un 24.punktu, ievērojot izglītības iestāžu iepriekšējā gadā pēc naudas plūsmas uzskaitītos izdevumus, 2020.gadā plānotos ēdināšanas izdevumus 1.-4.klašu izglītojamiem un izglītojamo skaita izmaiņas uz 2020.gada 1.septembri, Priekuļu novada domes Finanšu komitejas 2020.gada 21.septembra lēmumu (protokols Nr.10), atklāti balsojot: PAR –14 (Elīna Stapulone, Aivars Tīdemanis, Aivars Kalnietis, Dace Kalniņa, Juris Sukaruks, Jānis Ročāns, Jānis Mičulis, Baiba Karlsberga, Mārīte Raudziņa, Normunds Kažoks, Māris Baltiņš, Elīna Krieviņa, Ināra Roce, Sarmīte Orehova), PRET –nav, ATTURAS –nav, Priekuļu novada dome **nolemj**:

1. Apstiprināt Priekuļu novada pašvaldības izglītības iestāžu izmaksas vienam izglītojamajam mēnesī pašvaldību savstarpējiem norēķiniem par periodu no 2020.gada 1.septembra līdz 31.decembrim saskaņā ar šī lēmuma pielikumu.
2. Atbildīgo par lēmuma izpildi noteikt Priekuļu novada pašvaldības Finanšu un grāmatvedības nodaļas vadītāju I.Rumbu.
3. Kontroli par lēmuma izpildi veikt izpilddirektoram F.Puņeiko.

Pielikumā: Priekuļu novada pašvaldības izglītības iestāžu izmaksu aprēķins pašvaldību savstarpējiem norēķiniem.

Domes priekšsēdētāja (paraksts) Elīna Stapulone